
Politica struţului și vaccinurile Covid. De ce nu se investighează explozia 
de decese din UE 


Ancheta exploziei de morți în exces din UE ar atrage milioane de procese de 
despăgubiri din partea celor a căror sănătate a fost distrusă de serurile 
experimentale și de rudele celor decedați. Oficialii din statele Uniunii Europene 
refuză să investigheze legătura de cauzalitate dintre vaccinul Covid și valul de 
decese inexplicabile, care au dat peste cap toate statisticile posibile. 


Așa 
cum a subliniat și Curtea de Conturi Europeană, în raportul său special privind achiziția de 
vaccinuri Covid făcută de Comisia Europeană, contractele cu producătorii au fost în așa fel 
întocmite, încât aceștia nu au niciun fel de responsabilitate. Nici pentru efectele adverse 
pe termen scurt, mediu și lung al vaccinurilor și nici pentru ineficiența acestora. 


Ultimele statistici publicate de Eurostat privind mortalitatea excesivă de la 1 ianuarie 
2020 până la 31 octombrie 2023 arată un tablou complet al politicilor sanitare 
dezastruoase din timpul pandemiei, precum și absența totală a vreunui efect benefic al 
vaccinării, care contrazice flagrant discursurile conducerii UE referitoare la eficacitatea 
serului. 


În octombrie 2020, în plin avânt al pandemiei, Germania înregistra un exces de 
mortalitate, față de media perioadei 2016-2019, de 5,4%. După un an de la începerea 
campaniei de vaccinare, în octombrie 2021, excesul de mortalitate aproape s-a triplat, 
ajungând la 12,4%, pentru ca în octombrie 2022, după boosterele complete, să se atingă 
un record absolut de 24,6%. Mai grav este că în octombrie 2023, când vaccinările Covid 
au încetat de circa 10 luni, mortalitatea în exces din Germania a atins 10,7%, dublu față 
de decesele suplimentare din mijlocul pandemiei. Exemplul Germaniei nu este singular. 
Irlanda, o altă țară para-vaccinată, avea un exces de mortalitate de 5,5% în octombrie 
2020, de 14,2% în aceeași lună din 2021, de 15,7% în 2022 și de 17,8% în octombrie 
2023. Tot pe luna octombrie, Cipru avea un exces de mortalitate de 9,0% în 2020, de 
20,7% în 2021, de 17,2% în 2022 și de 17,4% în 2023. Cele mai șocante cifre vin din 
Finlanda, care avea o mortalitate în exces de 2,3% în octombrie 2020, pentru ca, după 
vaccinarea în masă, să ajungă la 12,9% în octombrie 2021, la 19,8% în octombrie 2022 
și la 19,8% în octombrie 2023. 


Cifrele vorbesc, autorităţile tac 


Mortalitatea excesivă înseamnă, de fapt, un număr de decese inexplicabile, care 
depășește cu mult o medie a deceselor obișnuite în statele respective. În vremuri 
normale, în care corupția să nu fi pătruns în cele mai înalte sfere ale conducerilor statale, 
și o creștere de 2%, manifestată constant timp de doi sau trei ani la rând, ar fi 
reprezentat un semnal de alarmă, impunând, în mod obligatoriu, investigaţii serioase. 


Dacă până la apariția vaccinului Covid, prezentat pe toate canalele ca fiind unul extrem de 
eficient și foarte sigur, care oprește transmiterea virusului, protejează împotriva formelor 
grave de boală și a deceselor și nu are niciun efect secundar grav, morțile în exces erau 
puse pe seama SARS-Cov-2, după vaccinarea aproape a întregii populaţii UE, cauza a fost 
anulată. 


În 2020 și în 2021, oamenii au murit pe capete din două motive: închiderea spitalelor 
pentru celelalte afecțiuni și restricționarea majoră a accesului bolnavilor și protocoalele de 
tratament Covid, experimentale și dictate de la OMS, care au avut efectul invers decât cel 
anunţat. În 2022 însă, când varianta Omicron nu a mai dat forme grave, iar spitalele s-au 
redeschis pentru toți pacienţii, numărul de decese excedentare a continuat să crească. Iar 
în 2023, când s-a stopat și campania de vaccinare în masă, după ce populaţia s-a convins 
nu numai de inutilitatea vaccinului, ci și de efectele catastrofale ale acestuia, fenomenul 
creșterii deceselor s-a menținut. 


Miza, zeci de miliarde de euro care ar falimenta Europa 


Politica aceasta a struțului, practicată de absolut toate statele UE, care refuză cu 
obstinaţie să accepte o legătură de cauzalitate între vaccinul Covid și morțile în exces care 
decimează Europa, are o justificare. Contractele cu producătorii de vaccinuri, negociate de 
șefa Comisiei Europene, Ursula von der Leyen, prevăd că despăgubirile pentru efectele 
adverse ale vaccinului se acordă de către fiecare stat în parte. Ce ar însemna acest lucru? 
Dacă victimele vaccinului Covid sau rudele celor decedați ar da în judecată propriile 
guverne, s-ar ajunge la un faliment garantat al statelor UE, pentru că vorbim despre zeci 
de miliarde de euro care ar trebui plătite. Iar Uniunea Europeană deja a distrus vaccinuri 
de 4 miliarde de euro și, conform contractelor, este obligată să mai cumpere alte sute de 
milioane de doze până în 2027. 


